OpenLLM-France/wikimedia huggingface dataset:
# Borland

Borland Software Corporation va ser una companyia estatunidenca de programari amb seu a Austin, Texas, una subsidiària de l'empresa Micro Focus. Va ser fundada el 1983 per Niels Jensen, Ole Henriksen, Mogens Glad i Philippe Kahn.
El febrer de 2006, Borland va anunciar la intenció de separar la divisió IDE, coneguda com a Developer Tools Group, per enfocar-se per complet en el sector d'Application Lifecycle Management (ALM). Com a part d'aquest pla, Borland va comprar Segue Software Inc., proveïdor de programes de qualitat i eines de prova.
El novembre de 2006, la companyia va decidir de convertir el Developer Tools Group en una filial anomenada CodeGear. El 7 de maig de 2008, CodeGear va ser venuda a Embarcadero Technologies per 23 milions de dòlars.
El 6 de maig de 2009, Borland va ser adquirida per Micro Focus per 75 milions de dòlars. La transacció va ser aprovada pels accionistes de Borland el 22 de juliol de 2009 i Micro Focus va pagar 1,50 $ per acció. Els accionistes de Micro Focus també van aprovar l'acord, que es va completar el juliol de 2009.
El 5 d'abril de 2015, Micro Focus va anunciar la finalització de la integració del grup d'empreses Attachmate (fusionades el 20 de novembre de 2014). Durant el període d'integració, les empreses afectades es van fusionar en una única organització. En la reorganització anunciada, els productes Borland van passar a formar part de la cartera de Micro Focus.

## Referències

* ↑ «Borland to Relocate Corporate Headquarters to Austin». Borland, 16-04-2007. Arxivat de l'original el 2007-05-21. [Consulta: 28 gener 2010].
* ↑ «Borland Announces Stockholder Approval of Micro Focus Merger Agreement». BusinessWire, 22-07-2009.
* ↑ «Borland is now part of Micro Focus» (en anglès). [Consulta: 5 abril 2019].
* ↑ «Annual report and accounts 2015» (en anglès). [Consulta: 23 maig 2022].

## Vegeu també

* TeeChart

## Enllaços externs

* Micro Focus (anglès)
# Muriculus imberbis

Muriculus imberbis és una espècie de mamífer rosegador de la família dels múrids. És endèmic de les muntanyes d'Etiòpia, on viu a altituds d'entre 1.900 i 3.400 msnm. El seu hàbitat natural són els herbassars d'altiplà. És una espècie en risc mínim, és a dir, no sembla que hi hagi cap amenaça significativa per a la seva supervivència. El seu nom específic, imberbis, significa 'imberbe' en llatí.

## Referències

* ↑ Lavréntxenko, L.; Schlitter, D. Muriculus imberbis. UICN 2016. Llista Vermella d'espècies amenaçades de la UICN, edició 2016, consultada el 11 març 2018.
* ↑ Entrada «Muriculus» d'Animalia (en anglès).
# Errouha

Errouha (en àrab الروحا, ar-Rūḥā; en amazic ⵕⵕⵓⵃⴰ) és una comuna rural de la província de Zagora, a la regió de Drâa-Tafilalet, al Marroc. Segons el cens de 2014 tenia una població total de 10.523 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Campionat de França de rugbi a 15 femení

El campionat femení de França de rugbi, és una competició anual que enfronta als millors clubs de rugbi professional a França. Fundada el 1971, va guanyar per l'ASVEL.
Pel que fa als homes, el club més reeixit a Toulouse: Aquest és el Tolosa Femina Esports desaparegut, amb 9 temes dels campions de França el 1975, 1976, 1977, 1978, 1979, 1980, 1982, 1984 i 1985.
El campió defensor és l'USAP de Perpinyà.

## Història

Els deu equips participants:
* AS Bayonnaise
* AC Bobigny 93 rugby (promu)
* Ovalie Caennaise
* Lille Métropole RC Villeneuvois
* Rugby Club Lonsois
* Montpellier RC (finaliste)
* Stade Rennais Rugby
* Saint-Orens rugby féminin (champion Challenge-Armelle Auclair, promu)
* Rugby Sassenage Isère
* USAP XV Féminin (campió)
# Corts de Barcelona (1446-1448)

Les Corts Catalanes varen ser convocades per la reina Maria de Castella com a lloctinent del rei Alfons el Magnànim a Barcelona entre 1446 i 1448. Era President de la Generalitat Pero Ximénez de Urrea i de Bardaixí.
Aquestes Corts coincideixen amb els afers del pagesos de remença i, més enllà dels assumptes a tractar, era l'evolució de la revolta i les negociacions entre el rei i els remences el tema principal que ocupà als diputats.

## Bibliografia

* Història de la Generalitat de Catalunya i els seus Presidents. Barcelona: Enciclopèdia Catalana, 2003. ISBN 84-412-0884-0
# Buckhornita

La buckhornita és un mineral de la classe dels sulfurs. Rep el nom per la mina Buckhorn (Colorado, Estats Units), la seva localitat tipus.

## Característiques

La buckhornita és una sulfosal de fórmula química AuPb₂BiTe₂S₃. Cristal·litza en el sistema ortoròmbic. La seva duresa a l'escala de Mohs és 2,5. És l'anàleg amb AuPbS de la jaszczakita.
Segons la classificació de Nickel-Strunz, la buckhornita pertany a «02.H - Sulfosals de l'arquetip SnS, amb Cu, Ag, Fe, Sn i Pb» juntament amb els següents minerals: aikinita, friedrichita, gladita, hammarita, jaskolskiïta, krupkaïta, lindströmita, meneghinita, pekoïta, emilita, salzburgita, paarita, eclarita, giessenita, izoklakeïta, kobellita, tintinaïta, benavidesita, jamesonita, berryita, nagyagita, watkinsonita, museumita i litochlebita.

## Formació i jaciments

Va ser descoberta a la mina Buckhorn, situada a la localitat de Jamestown, al comtat de Boulder (Colorado, Estats Units). També ha estat descrita a l'estat de Montana, així com a Noruega, Romania, Bulgària, la República Txeca, Armènia, la República Popular de la Xina i Austràlia.

## Referències

* ↑ «Buckhornite» (en anglès). Mindat. [Consulta: 27 abril 2019].
# All Day Green

All Day Green és el nom artístic o d'Adam James, Mc estatunidenc que des de fa anys viu i resideix a Rota, Cadis.
Va començar la seva carrera amb la producció de dues maquetes, amb les quals es donaria a conèixer. Després va publicar l'EP "All Day Green" amb Fiebre Records, i amb la col·laboració d'artistes com Juaninacka, Niko, entre d'altres. Va apostar amb SFDK Récords, on presenta "Anticopy", un maxi amb quatre nous temes i dos remixos que comten amb la col·laboració de Zatu, abans de presentar el seu primer àlbum "Interprete Desconocido", el 2010, el qual comta amb deu temes amb la col·laboració d'Equisman (gairebé podria dir-se que està realitzat en conjunt), Sholo Truth i León de Romeo.

## Discografia

* Demo (2004)
* Un poquito de (2004)
* EP All day green (2005)
* Anticopy (2008)
* Interprete Desconocido (2010)

## Col·laboracions

* "Sr. Libro y Sr. Calle" (amb Nach, "Un día en suburbia" 2009)
* "A Veces'"" (amb Juaninacka, "Green" 2005)
* "Príncipe de Barrio" (amb Arma Blanca, "Autodidactas" 2007)
* "El umbral" (SFDK), "Los Veteranos" (2007)
* "Sexxxy" (Juaninacka) "Luces de neón" (2006)
* "Siempre fuertes 2", SFDK i Jefe De La M

## Referències

* HH en Directo
* Rw Hip Hop Arxivat 2011-06-15 a Wayback Machine.
# NASA Astronaut Group 16

El NASA Astronaut Group 16 va ser un grup de 44 astronautes anunciat per la NASA l'1 de maig de 1996. La classe va rebre el sobrenom humorístic de "Les sardines" per ser una classe tan gran, motiu pel qual les seves sessions d'entrenament estaven tan atapeïdes com les sardines en una llauna. Aquests 44 candidats van compondre la classe d'astronautes més gran fins ara. La NASA va seleccionar un nombre tan gran de candidats en preparació per a la necessitat prevista de nous membres de la tripulació de l'ISS, juntament amb les necessitats de llançadora habituals. Nou dels 44 astronautes seleccionats eren d'altres països, inclosos 5 d'Europa i 2 de Canadà i Japó.
Tres membres d'aquest grup, William C. McCool, David M. Brown i Laurel B. Clark, van morir en el desastre del transbordador espacial Columbia, i van rebre la Congressional Space Medal of Honor.

## Referències

* ↑ ; Herring, Kyle«Release 96-84: NASA Selects Astronaut Class of 1996» (TXT). NASA, 01-05-1996. Arxivat de l'original el 15 maig 2021.
* ↑ Shekhtman, Svetlana. «Newly Named Asteroids Reflect Contributions of Pioneering Astronauts» (en anglès). NASA, 16-03-2021. Arxivat de l'original el 15/05/2021.
* ↑ The Washington Post «Obituary for William C. McCool (Aged 41)». The Philadelphia Inquirer. The Washington Post. The Lenfest Institute, 02-02-2003.
* ↑ The Washington Post «Obituary for David M. Brown (Aged 46)». The Philadelphia Inquirer. The Washington Post. The Lenfest Institute, 02-02-2003.
* ↑ The Washington Post «Obituary for Laurel Blair Salton Clark (Aged 41)». The Philadelphia Inquirer. The Washington Post. The Lenfest Institute, 02-02-2003.
* ↑ «Congressional Space Medal of Honor» (en anglès). NASA, 28-04-2006. Arxivat de l'original el 13/05/2021.
# Escola de l'Heptanèsia

L'escola de l'Heptanèsia (grec: Επτανησιακή Σχολή, literalment: 'Escola de les set illes', també coneguda com l'escola de les illes jòniques) fou la successora de l'escola cretenca com a escola principal de la pintura grega post-romana d'Orient, després de la caiguda de Creta a l'Imperi Otomà el 1669. Tal com l'escola cretenca, combinava tradicions romanes d'Orient amb influències de l'Europa occidental creixents, i també va veure la primera representació significativa de subjectes seculars. L'escola estava centrada a les Illes Jòniques, que no formaven part de la Grècia otomana, i es va estendre des de mitjan segle xvii fins a mitjan segle xix.

## Referències

* ↑ archive.gr – Διαδρομές στην Νεοελληνική Τέχνη Arxivat 2007-09-27 a Wayback Machine.
# Les Basses (Castellterçol)

Les Basses és una masia del terme municipal de Castellterçol, al Moianès.
Està situada en el sector nord-est del terme, ran mateix del termenal amb Castellcir i també a prop del límit amb Moià. És a la dreta del Torrent Mal, a llevant de la Fàbrega i al nord-est de les Canals.

## Enllaços externs

* Les Basses en el seu entorn, a l'Institut Cartogràfic de Catalunya
# Alà (nom)

Alà o, amb l'article inicial, al-Alà és un nom masculí àrab (àrab: علاء, ʿAlāʾ o العلاء, al-ʿAlāʾ) que literalment significa ‘noblesa’, ‘alçada’, ‘altitud’. Si bé Alà o al-Alà és la transcripció normativa en català del nom en àrab clàssic, també se'ls pot trobar transcrits Ala'.
Combinat amb les paraules «religió», «dinastia» i «monarquia»: Alà-ad-Din (علاء الدين, ʿAlāʾ ad-Dīn, ‘Noblesa de la Religió’), Alà-ad-Dawla (—علاء الدولة, ʿAlāʾ ad-Dawla, ‘Noblesa de la Dinastia’) i Alà-as-Saltana (علاء السلطنة, ʿAlāʾ as-Salṭana, ‘Noblesa de la Monarquia’) és un laqab o títol emprat per diversos musulmans. Alà-ad-Din, arran del conte Aladí i la llàntia meravellosa, recollit a l'antologia Les mil i una nits, s'ha catalanitzat també amb la forma Aladí. Tot i que les anteriors són les transcripcions normatives en català dels noms en àrab clàssic, també se'ls pot trobar transcrits Ala al-Din, Ala al-Dawla, Ala al-Saltana...
Aquests noms també els duen musulmans no arabòfons que els han adaptat a les característiques fòniques i gràfiques de la seva llengua.
Vegeu aquí personatges i llocs que duen aquest nom.
Vegeu aquí personatges i llocs que duen el nom o el làqab Alà-ad-Din.
Vegeu aquí personatges i llocs que duen el làqab Alà-ad-Dawla.
Vegeu aquí personatges i llocs que duen el làqab Alà-as-Saltana.

## Notes

* ↑ Corriente, Federico. Diccionario árabe-español. Madrid: Instituto Hispano-Árabe de Cultura, 1977, p. s.v. "علا". ISBN 8460008428.
* ↑ Cortés, Julio. Diccionario de árabe culto moderno: Árabe-español. Madrid: Gredos, 1996, p. s.v. "علا" (Biblioteca Románica Hispánica). ISBN 8424917944.
* ↑ Vegeu aquí les normes de transcripció simplificada dels mots àrabs.
* ↑ Excepte en el cas de personalitats àrabs contemporànies que hagin usat personalment transcripcions específiques i singulars del seu nom, es recomana, sobretot per als personatges històrics, emprar sempre la forma catalana normativa.
# Can Coma (Sant Agustí de Lluçanès)

Can Coma és una masia de Sant Agustí de Lluçanès (Osona) inclosa a l'Inventari del Patrimoni Arquitectònic de Catalunya.

## Descripció

L'edifici està format de tres cossos de planta rectangular posats en forma d'U. El cos central és el nucli de l'habitatge i la part més antiga de la casa.
Aquest nucli té el teulat a doble vessant lateral que desemboca a la façana principal, que queda emparada per les altres dues construccions. A la llinda de pedra de la porta d'entrada encara es conserva la data 1734, com a documentació de la seva construcció. La construcció de la dreta de la façana té dues plantes, una menys que la casa pròpiament dita, i presenta un porxo amb tres obertures a la part superior. L'altre cos, a l'esquerra, també té dues plantes i fa de garatge.

## Història

La llinda de pedra de la porta d'entrada a la casa porta la data 1734.

## Referències

* 1 2 3 «La Coma». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 22 agost 2017].
# Cricket (Carolina del Nord)

Cricket és una concentració de població designada pel cens dels Estats Units a l'estat de Carolina del Nord. Segons el cens del 2000 tenia 2.053 habitants.

## Demografia

Segons el cens del 2000, Cricket tenia 2.053 habitants, 862 habitatges i 581 famílies. La densitat de població era de 198,7 habitants per km².
Dels 862 habitatges en un 25,8% hi vivien nens de menys de 18 anys, en un 51,6% hi vivien parelles casades, en un 9,2% dones solteres, i en un 32,5% no eren unitats familiars. En el 28,9% dels habitatges hi vivien persones soles l'11,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,38 i el nombre mitjà de persones que vivien en cada família era de 2,85.
Per edats la població es repartia de la següent manera: un 19,6% tenia menys de 18 anys, un 9,8% entre 18 i 24, un 30,2% entre 25 i 44, un 24,4% de 45 a 60 i un 16% 65 anys o més.
L'edat mediana era de 38 anys. Per cada 100 dones de 18 o més anys hi havia 107,2 homes.
La renda mediana per habitatge era de 27.017 $ i la renda mediana per família de 33.148 $. Els homes tenien una renda mediana de 25.720 $ mentre que les dones 16.822 $. La renda per capita de la població era de 12.989 $. Entorn del 9,7% de les famílies i el 13,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Cricket». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 9 agost 2010].
* ↑ «Geographic Comparison Table- Cricket». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
Viccionari
# Brulange

Brulange és un municipi francès, situat al departament del Mosel·la i a la regió del Gran Est. L'any 2007 tenia 109 habitants.

## Demografia
### Població

El 2007 la població de fet de Brulange era de 109 persones. Hi havia 37 famílies, de les quals 12 eren unipersonals (4 homes vivint sols i 8 dones vivint soles), 8 parelles sense fills i 17 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 45 habitatges, 42 eren l'habitatge principal de la família i 4 estaven desocupats. 43 eren cases i 2 eren apartaments. Dels 42 habitatges principals, 38 estaven ocupats pels seus propietaris i 4 estaven llogats i ocupats pels llogaters; 1 tenia tres cambres, 13 en tenien quatre i 28 en tenien cinc o més. 28 habitatges disposaven pel capbaix d'una plaça de pàrquing. A 14 habitatges hi havia un automòbil i a 24 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Brulange el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 8 | 75 a 79 | 4 |
| 4 | 70 a 74 | 8 |
| 0 | 65 a 69 | 0 |
| 0 | 60 a 64 | 0 |
| 4 | 55 a 59 | 0 |
| 4 | 50 a 54 | 4 |
| 0 | 45 a 49 | 0 |
| 0 | 40 a 44 | 0 |
| 4 | 35 a 39 | 0 |
| 8 | 30 a 34 | 4 |
| 4 | 25 a 29 | 8 |
| 0 | 20 a 24 | 0 |
| 0 | 15 a 19 | 0 |
| 0 | 10 a 14 | 0 |
| 0 | 5 a 9 | 0 |
| 0 | 0 a 4 | 4 |

## Economia

El 2007 la població en edat de treballar era de 67 persones, 55 eren actives i 12 eren inactives. De les 55 persones actives 50 estaven ocupades (27 homes i 23 dones) i 5 estaven aturades (2 homes i 3 dones). De les 12 persones inactives 5 estaven jubilades, 6 estaven estudiant i 1 estava classificada com a «altres inactius».

### Activitats econòmiques

Dels 2 establiments que hi havia el 2007, 1 era d'una empresa de construcció i 1 d'una empresa d'hostatgeria i restauració.
L'únic servei als particulars que hi havia el 2009 era un paleta.
L'any 2000 a Brulange hi havia 5 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers
* Résumé statistique Fitxa resum de dades estadístiques de Brulange a l'INSEE.
* Évolution et structure de la population Fitxa amb el detall de dades de Brulange a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Ajustaments per periodificació

L'ajustament per periodificació és l'amortització anticipada d'un préstec pel prestatari.
En el cas d'una hipoteques de seguretat (MBS), el pagament es percep com una forma de risc, perquè els deutes de la hipoteca se'n paguen abans de temps per tal d'aconseguir reduir els interessos totals dels pagaments a través d'un finançament més barat.
# Lieja (desambiguació)

« Lieja» té aquests significats:

## Geografia

* Lieja: ciutat a Bèlgica capital del principat i de província
* Província de Lieja: província (divisió administrativa de Bèlgica)
* Bisbat de Lieja: demarcació territorial eclesiàstica de l'any 780 al 1795 i de 1803 cap a avui

## Història

* Principat de Lieja: un estat històric (principat bisbal) de l'any 980 al 1795

## Esports

* Lieja-Bastogne-Lieja, un clàssic de les curses ciclistes de Bèlgica
* Royal Standard de Liège, club de futbol
# Ambrosio Luciáñez Piney

Ambrosio Luciáñez Piney (Alacant, 1934-2009) era un polític alacantí, fill d'Ambrosio Luciáñez Riesco. Es va llicenciar en dret i treballà com a assessor jurídic del Sindicat Vertical i fiscal municipal substitut. També fou director de l'Escola de Dirigents Sindicals (1972-1974) i delegat provincial del Ministeri de Treball. El 1966 es presentà a regidor a l'ajuntament d'Alacant, però no fou elegit fins al 1973. El 1974 fou nomenat tinent d'alcalde i alcalde de 1977 a 1979, quan se celebraren les primeres eleccions municipals.
El 1976 formà part a Alacant de la Federación Social Independiente inspirada per Rodolfo Martín Villa, que el 1977 es va integrar a la UCD, partit amb el qual es va presentar a les eleccions municipals de 1979 a alcalde d'Alacant, essent-ne escollit regidor. Després de l'ensulsiada d'UCD, el 1983 va estar un temps afiliat a Unió Valenciana. El 1996 fou nomenat Director Provincial de Treball a Alacant. Va morir en març de 2009.

## Referències

* ↑ Javier Paniagua Fuentes y J.A. Piqueras. Diccionario Biográfico de Políticos Valencianos, 1810- 2005. València: Institut Alfons el Magnànim, 2005, p.325. ISBN 9788495484802.
* ↑ Ambrosio Luciáñez Piney, Obituari a Las Provincias, 9 de març de 2009
* ↑ Muere discretamente Ambrosio Luciañez Piney, último alcalde franquista de Alicante, Alicante Confidencial
# Ca n'Alós

Ca n'Alós, actualment anomenat Can Carol, és una obra de Capellades (Anoia) protegida com a bé cultural d'interès local.

## Descripció

És un casal situat en el petit nucli de Font de la Reina. És conformat per la casa principal amb cossos adossats. Es tracta de construccions fetes amb pedra, a la planta baixa, i tàpia a les superiors; mètode constructiu típic de les edificacions situades vora un riu o en un rec. Destaca la casa, amb la façana principal arrebossada, amb dos portals d'entrada adovellats. La disposició dels vans és irregular, mostra de l'antiguitat de la construcció. Al costat de la casa hi ha un pati tancat on es disposa la Font de la Reina. Aquest consisteix en un abeurador de forma rectangular i paral·lelepípede amb un bust de dona esculpit en pedra i adossat a la paret, dels pits surten dos dolls d'aigua.

## Història

Hostal al pas obligat del camí ral d'Aragó a la Font de la Reina. Entre els segles XIV i XVIII s'esmenten dos hostals en aquest lloc: el de Francesc Canals i el de Joan Borrull.

## Referències

* ↑ «Can Carol». Mapes de Patrimoni Cultural. Diputació de Barcelona.
* 1 2 3 4 «Ca n'Alós». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 18 setembre 2016].
# Ca la Xalma

Ca la Xalma és un edifici de Premià de Mar (Maresme) protegit com a Bé Cultural d'Interès Local.

## Descripció

Es tracta d'un edifici civil format per una planta rectangular coberta per un terrat, al centre del qual s'aixeca un cos longitudinal que forma el pis de l'edifici. El conjunt destaca per la seva ornamentació de tipus modernista, en la qual domina la línia corba: totes les obertures presenten guardapols semicirculars molt pronunciats, el coronament superior que sobresurt del conjunt combina les línies concavoconvexes tant en la part davantera com a la part posterior i el mur que tanca el terrat també utilitza la línia corba, donant mobilitat. Com a element decoratiu també s'utilitza el maó de cantell que dibuixa línies. L'edifici està circumdat per un pati tancat per un mur i un reixat.

## Referències

* ↑ «Ca la Xalma». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 5 març 2019].